《次韵子瞻过海》
宋代·苏辙

我迁海康郡，犹在寰海中。
送君渡海南，风帆若张弓。
笑揖彼岸人，回首平生空。
平生定何有，此去未可穷。
惜无好勇夫，从此乘桴翁。
幽子疑龙虾，牙须竟谁雄。
闭门亦勿见，一嗅同香风。
晨朝饱粥饭，洗钵随僧钟。
有问何时归，兹焉若将终。
居家出家人，岂复怀儿童。
老聃真吾师，出入初犹龙。
笼樊顾甚密，俯首姑尔容。
众人指我笑，缰锁无此工。
一瞬千佛土，相期兜率宫。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。